CELEX: 62013CN0133
Language: el
Date: 2013-03-18 00:00:00
Title: Υπόθεση C-133/13: Αίτηση προδικαστικής αποφάσεως την οποία υπέβαλε το Raad van State (Κάτω Χώρες) στις 18 Μαρτίου 2013 — Staatssecretaris van Economische Zaken και Staatssecretaris van Financië κατά Q

15.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/13
            
         Αίτηση προδικαστικής αποφάσεως την οποία υπέβαλε το Raad van State (Κάτω Χώρες) στις 18 Μαρτίου 2013 — Staatssecretaris van Economische Zaken και Staatssecretaris van Financië κατά Q
   (Υπόθεση C-133/13)
   2013/C 171/25
   Γλώσσα διαδικασίας: η ολλανδική
   
      Αιτούν δικαστήριο
   
   Raad van State
   
      Διάδικοι στην υπόθεση της κύριας δίκης
   
   Αναιρεσείοντες: 
   
                
            
            
               Staatssecretaris van Economische Zaken,
            
         
                
            
            
               Staatssecretaris van Financiën
            
         Αναιρεσίβλητη: Q
   
      Προδικαστικά ερωτήματα
   
   
               1)
            
            
               Αποτελεί το συμφέρον της διατηρήσεως του εθνικού φυσικού κάλλους και της πολιτιστικής και ιστορικής κληρονομιάς, όπως το συμφέρον αυτό προβλέπεται στον νόμο Natuurschoonwet 1928, επιτακτικό λόγο γενικού συμφέροντος ο οποίος δικαιολογεί μια ρύθμιση με την οποία η εφαρμογή μιας απαλλαγής από τον φόρο δωρεάς περιορίζεται σε αγροκτήματα που βρίσκονται στις Κάτω Χώρες;
            
         
               2)
            
            
               
                           α)
                        
                        
                           Δύνανται οι αρχές ενός κράτους μέλους, στο πλαίσιο της έρευνας για το αν ένα ακίνητο που βρίσκεται σε άλλο κράτος μέλος μπορεί να χαρακτηριστεί ως αγρόκτημα κατά την έννοια του Natuurschoonwet 1928, με σκοπό τη συνδρομή από τις αρχές του κράτους μέλους στο οποίο βρίσκεται το ακίνητο να επικαλεστούν την οδηγία 2010/24/ΕΕ (1) του Συμβουλίου, της 16ης Μαρτίου 2010, περί αμοιβαίας συνδρομής για την είσπραξη απαιτήσεων σχετικών με φόρους, δασμούς και άλλα μέτρα, όταν ο χαρακτηρισμός του ακινήτου ως αγροκτήματος βάσει του νόμου αυτού έχει ως συνέπεια ότι χορηγείται απαλλαγή από τον φόρο δωρεάς ο οποίος θα οφείλεται κατά τον χρόνο της δωρεάς του ακινήτου;
                        
                     
                           β)
                        
                        
                           Σε περίπτωση καταφατικής απαντήσεως στο ερώτημα 2α, πρέπει ο όρος «διοικητική έρευνα» που περιέχεται στο άρθρο 3, σημείο 7, της οδηγίας 2011/16/EE (2) του Συμβουλίου, της 15ης Φεβρουαρίου 2011, σχετικά με τη διοικητική συνεργασία στον τομέα της φορολογίας και με την κατάργηση της οδηγίας 77/799/ΕΟΚ, να ερμηνευθεί κατά τέτοιον τρόπο ώστε να μπορεί να περιλάβει επίσης μια επιτόπια έρευνα;
                        
                     
                           γ)
                        
                        
                           Σε περίπτωση καταφατικής απαντήσεως στο ερώτημα 2β, δύναται για τη διευκρίνιση του όρου «διοικητικές έρευνες» που περιέχεται στο άρθρο 5, παράγραφος 1, της οδηγίας 2010/24/ΕΕ […], να ληφθεί υπόψη ο ορισμός του όρου «διοικητική έρευνα» που περιέχεται στο άρθρο 3, σημείο 7, της οδηγίας 2011/16/EE […];
                        
                     
         
               3)
            
            
               Σε περίπτωση αρνητικής απαντήσεως στο ερώτημα 2α, στο ερώτημα 2β ή στο ερώτημα 2γ, πρέπει η αρχή της καλόπιστης συνεργασίας, όπως αυτή διατυπώνεται στο άρθρο 4, παράγραφος 3, ΣΕΕ, σε συνδυασμό με το άρθρο 167, παράγραφος 2, ΣΛΕΕ, να ερμηνευθεί υπό την έννοια ότι, όταν ένα κράτος μέλος ζητεί τη συνεργασία άλλου κράτους μέλους κατά την έρευνα αν ένα ευρισκόμενο σε αυτό το άλλο κράτος μέλος ακίνητο μπορεί να χαρακτηριστεί ως αγρόκτημα κατά την έννοια ενός νόμου που έχει ως σκοπό τη διατήρηση και προστασία του εθνικού φυσικού κάλλους και της πολιτιστικής και ιστορικής κληρονομιάς, η αρχή αυτή συνεπάγεται ότι οφείλει να παράσχει τη συνεργασία αυτή το κράτος μέλος προς το οποίο απευθύνθηκε η σχετική αίτηση;
            
         
               4)
            
            
               Δύναται περιορισμός της ελεύθερης κυκλοφορίας των κεφαλαίων να δικαιολογηθεί με επίκληση της ανάγκης διασφαλίσεως αποτελεσματικών φορολογικών ελέγχων, αν η αποτελεσματικότητα των ελέγχων αυτών φαίνεται να μπορεί να τεθεί σε κίνδυνο μόνον λόγω του ότι εθνικές αρχές θα πρέπει επί το χρονικό διάστημα των 25 ετών που προβλέπεται στο άρθρο 7, παράγραφος 1, του Natuurschoonwet 1928 να ταξιδεύουν σε άλλο κράτος μέλος προκειμένου να διενεργούν εκεί τους αναγκαίους ελέγχους;
            
         
      (1)  ΕΕ L 84, σ. 1.
   
      (2)  ΕΕ L 64, σ. 1.